I Farsø havde det årlige julemarked søndag besøg af næsten 1000 mennesker.

Søndag var Strandbyhallen i Farsø vært for nisser, kalenderlys og andet pynt. Det årlige julemarked havde traditionen tro indtaget hallen. Markedet har eksisteret i næsten 20 år, og det er rigtig populært i lokalområdet. Der var 1000 besøgende og i alt 54 stande, hvor arrangørerne faktisk måtte sige nej til fem udstillere på grund af pladsmangel. Nogle vil måske mene, at det er for tidligt med julestemning, men Henning Christensen, der er med til at arrangere begivenheden, synes ikke, at det er for tidligt. - Det er jo ikke kun nisser, vi sælger. Det er især dekorationer til kirkgården, der er populære, for dem skal de nå at købe, inden sneen kommer, siger han.